als_Latn dik_Latn sag_Latn
Një ditë pasi ambasadorja amerikane, Tracy Jakobson, foli me një gjuhë të ashpër ndaj politikanëve për krizën në Kosovë, duket se situata politike po zhbllokohet. Blloku LDK-VV-AAK-Nisma ka hequr dorë përfundimisht nga pozita e Kryeparlamentarit. Kryetari i NISMA-së, Fatmir Limaj, pas takimit që patën ka thënë se koalicioni opozitar i kanë dërguar një letër Presidentes Atifete Jahjaga, me propozim konkret për tejkalimin e kësaj situate dhe krijimin e institucioneve. “Ne presim që tani e tutje që ky propozim zgjidhje të merr rrugë, zonja Brovina të thërret seancën dhe të filloj konstituimi i organeve të Kosovës. Propozimi është që me respekt të institucioneve, kushtetutshmërisë dhe ligjshmërisë, në respekt të demokracisë, themelimit të institucioneve demokratike të pakontestuara dhe në përgjegjësi për të udhëhequr me vendin dhe institucionet, me përgjegjësi për të filluar aktivitetin dhe detyrat që ka para qytetarëve, Koalicioni është i gatshëm që Kryetarin e Parlamentit të dhënë nga Gjykata Kushtetuese ta votojë propozimin e subjektit që ia ka dhënë Gjykata Kushtetuese dhe me propozim zgjidhjen që ia kemi ofruar Presidentes, e cila hap rrugë dhe garanton që shumica të qeverisë me vendin sipas Kushtetutës, domethënë vendi të udhëhiqet nga shumica sipas kushtetutës”, ka thënë ai. Ai ka shtuar se Blloku pret që PDK dhe i i ka bërë thirrje Flora Brovinës të thërret sa më shpejt seancën konstituive dhe të nisin procedurat për formimin e institucioneve të reja.
als_Latn